كان في ملك في أفريقيا عنده صاحب قريب ليه ساعده في إنه يكبر. الصاحب ده كان عنده عادة إنه يشوف كل حاجة بتحصل في حياته بشكل إيجابي ويقول "دي حاجة كويسة".
يوم من الأيام الملك وصاحبه كانوا بيصطادوا. الصاحب كان بيجهز البنادق للملك. الصاحب غلط في تجهيز واحدة من البنادق، وبعد ما الملك ضرب من البندقية بتاعة صاحبه، صباعه إتقطع. لما الصاحب شاف الموقف قال زي عادته "دي حاجة كويسة!" الملك رد عليه "لأ، دي مش حاجة كويسة!" كان متعصب جداً وحبس صاحبه في السجن.
بعد سنة تقريباً، الملك كان بيصطاد في الغابة. أكلين لحوم بشر مسكوه وخدوه لقريتهم. لما كانوا هيقتلوه، لاحظوا إن الملك ناقص صباع. هما مكانوش بياكلوا أي حد ناقص حاجة في جسمه، فسابوا الملك يمشي.
لما رجع بيته، حس بالذنب على معاملته لصاحبه. راح بسرعة للسجن عشان يتكلم مع صاحبه. قاله "إنت كنت صح"، "كان كويس إن صباعي إتقطع." وحكى لصاحبه كل اللي حصل. "وعشان كده أنا آسف جداً إني حبستك كل الوقت ده. كانت حاجة وحشة مني إني أعمل كده."
"لأ،" صاحبه رد، "دي حاجة كويسة!" "يعني إيه؟ إزاي تكون حاجة كويسة إني حبست صاحبي سنة؟"
"لو مكنتش في السجن، كنت هكون معاك، وكانوا هياكلوني!"
من القصة دي بنتعلم إن ___ .
الملك مكانش صاحب كويس بجد صاحب الملك كان دايماً عارف إيه اللي هيحصل الصاحب كان بيقول "دي حاجة كويسة!" لما أي حاجة تحصل الملك مكانش شاطر في الصيد خالص.